Aziago el ze un comun de abitanti de ła provincia de Vicensa in Vèneto. Sentro prinsipałe de l'altipian dei Sete Comuni, inte el confin col Trentin, el ze sta na volta capitałe de ła Spetàbiłe Rejensa dei Sete Comuni. Aziago el se catava, dopo l'Ofensiva de Primavera inte ła prima guera mondiałe, inte ła tera de nisun e ła ga sorbio dei terìbiłi bonbardaminti che i ła ghea desfada trazéndoła in-tera. Aziago ła na conosesta locałità par el turismo invernałe e el turismo estivo , ła pì inportante de l'altipian. Aziago ła liga par de pì el so nome a prodoti làteghi conosesti in tuto el mondo, cofà l'omònemo formajo. Aziago el se pozisiona sora de un altipian inte na altitùdene mèdia de 1.000 , inte ła parte setentrionałe de ła Provincia de Vicensa al confin co ła Provincia de Trento. Ła ze sircondada a nord da na caena montagnoza co sime che łe va oltre i 2.000 metri de altesa e a sud da n'altra caena de monti co altitùdeni manco erlevae. Sia łe montagne a nord che chełe a sud łe ze cuerte prevałentemente da destirae boschive: inte el particułare, oltre i 1.700-1.800 metri, ła vezetasion prevałente ła ze fata de boschi de pin mugo co prezensa de làrezi, finmente che pì zo i ze difondesti i boschi de abete ross, abete bianco e fajo. Aziago el se estensiona par 162,95 km², ma in realtà granda parte de sto teritòrio el ze parte de chełi altri 6 Comuni de l'altipian: tuta ła zona de łe sime de fato ła fa parte dei vari enti altopianezi ma el sensuàrio de sto teritòrio el fa refarimento solché che al Comun de Aziago. I primi insediamenti umani i risałe al periodo pałeołitego e mexołitego e i primi abitanti stabiłi i apartien a ł'epoca preromana. Inte ła łéngua e inte ła tradision cinbra, a xe sta riłevà anca influense łongobarde.